cyanic-selkie/wikianc huggingface dataset:
การปัดเศษ
การปัดเศษ หรือ การปัดเลข หมายถึงการลดทอนเลขนัยสำคัญของจำนวนจำนวนหนึ่ง ผลที่ได้จากการปัดเศษจะได้จำนวนที่มีตัวเลขอื่นที่ไม่ใช่ศูนย์ลดน้อยลง และทำให้ความแม่นยำลดลง แต่สามารถนำไปใช้ต่อได้สะดวกยิ่งขึ้น ตัวอย่างเช่น 73 สามารถปัดเศษในหลักสิบได้ใกล้เคียงที่สุดเป็น 70 เพราะว่า 73 มีค่าใกล้เคียง 70 มากกว่า 80 อย่างไรก็ตามกฎเกณฑ์ในการปัดเศษอาจมีวิธีแตกต่างกันออกไป
วิธีทั่วไป
วิธีนี้เป็นวิธีที่ใช้กันทั่วไปในทางคณิตศาสตร์ เป็นหนึ่งในวิธีที่สอนในชั้นเรียนประถมศึกษา อาจเรียกว่าเป็น การปัดเศษเลขคณิตแบบสมมาตร (symmetric arithmetic rounding) หรือ การปัดเศษโดยครึ่งหนึ่งให้ปัดขึ้น (round-half-up) มีหลักการดังนี้ สำหรับจำนวนลบ การปัดเศษให้ทำกับค่าสัมบูรณ์ของจำนวนนั้นก่อนแล้วจึงใส่เครื่องหมายลบกลับเข้าไป
สำหรับ การปัดเศษเลขคณิตแบบอสมมาตร (asymmetric arithmetic rounding) แตกต่างจากแบบแรกเพียงเล็กน้อย กฎเกณฑ์การปัดเศษในจำนวนบวกจะเหมือนกัน แต่ในกรณีที่เป็นจำนวนลบ การปัดเศษจะเป็นไปตามความมากน้อยที่เป็นจริง ซึ่งเมื่อตัวเลขที่พิจารณาเท่ากับ 5 แล้วตามด้วย 0 ทั้งหมด จะเป็นการปัดไปยังจำนวนที่น้อยกว่าแทน
วิธีการปัดเศษเลขคู่
วิธีการนี้มีชื่อเรียกหลายอย่างเช่น unbiased rounding, convergent rounding, statistician's rounding, Dutch rounding, Gaussian rounding, bankers' rounding แต่สามารถเรียกรวมกันได้ว่าเป็น การปัดเศษเลขคู่ (round-to-even) มีหลักการดังนี้
ส่วน การปัดเศษเลขคี่ (round-to-odd) คล้ายกับการปัดเศษเลขคู่ แต่ต่างกันที่เงื่อนไขสุดท้าย นั่นคือหากเป็นเลขคี่ให้ปัดลง หรือหากเป็นเลขคู่ให้ปัดขึ้น
พระเจ้าเฟลิเปที่ 2 แห่งสเปน
พระเจ้าเฟลิเปที่ 2 แห่งสเปน (Felipe II de España; พ.ศ. 2070-พ.ศ. 2141) ทรงสืบเชื้อสายมาจาก ราชวงศ์ฮับสบูร์กแห่งออสเตรีย ทรงดำรงฐานะเป็นทั้งกษัตริย์แห่งสเปนและโปรตุเกส โดยทรงเป็นกษัตริย์แห่งโปรตุเกสในพระนาม พระเจ้าฟีลีปึที่ 1 (Filipe I) รัชสมัยของพระองค์เป็นช่วงเวลาที่สเปนสามารถดำรงฐานะความเป็นชาติมหาอำนาจที่ทรงอิทธิพลทางทะเลมากที่สุดในโลก ซึ่งเป็นผลมาจากการดำเนินนโยบายขยายอำนาจของสเปนในรัชสมัยของพระองค์
พระราชประวัติก่อนขึ้นครองราชย์
พระเจ้าเฟลิเปที่ 2 เป็นพระราชโอรสในสมเด็จพระจักรพรรดิชาลส์ที่ 5 (Charles, พ.ศ. 2043-พ.ศ. 2131) แห่งราชวงศ์ฮับสบูร์ก และอีซาแบลแห่งโปรตุเกส (Isabella of Portugal, พ.ศ. 2046-พ.ศ. 2082) ประสูติเมื่อวันที่ 21 พฤษภาคม พ.ศ. 2070 ที่เมืองบายาโดลิด (Valladolid) จักรพรรดิชาลส์ที่ 5 พระราชบิดาเป็นพระราชโอรสในพระเจ้าเฟลิเปที่ 1 แห่งกัสติยา (Philip I of Castile, พ.ศ. 2021-พ.ศ. 2049) และสมเด็จพระราชินีนาถฆัวนาแห่งกัสติยา (Joanna of Castile, พ.ศ. 2022-พ.ศ. 2098) ส่วนพระนางอิซาเบลลา พระราชมารดาเป็นพระราชธิดาในพระเจ้ามานูแวลที่ 1 แห่งโปรตุเกส (Emanuel of Portugal, พ.ศ. 2012-พ.ศ. 2064) และสมเด็จพระราชินีมาเรีย แห่งอรากอน (Maria of Aragon, พ.ศ. 2025-พ.ศ. 2060) พระขนิษฐาของพระนางโจแอนนา
ขณะทรงพระเยาว์ พระองค์ทรงได้รับการฝึกในเรื่อง “การวางพระองค์และศิลปะแห่งบุรุษ” (Deportment and Manly Arts) ทำให้ทรงรู้จักการวางพระองค์เป็นอย่างดี และยังโปรดการกีฬาและการล่าสัตว์อีกด้วย นอกจากนี้การศึกษาทำให้พระองค์ทรงเห็นความสำคัญของการเรียน ดังนั้นตลอดรัชสมัยของพระองค์จึงทรงให้ความสำคัญกับห้องสมุด ทั้งยังมีการสนับสนุนทุนเล่าเรียนในอาณาจักรของพระองค์อีกด้วย
จักรพรรดิชาลส์ที่ 5 ทรงสละราชสมบัติใน พ.ศ. 2099 และเสด็จไปประทับในอารามแห่งหนึ่งในแคว้นเอซเตรมาดูรา โดยจักรพรรดิชาลส์ที่ 5 ทรงแบ่งดินแดนของอาณาจักรออกเป็น 2 ส่วน
พระราชบุคลิกลักษณะ
พระองค์ทรงมีรูปร่างเตี้ย พระนลาฏกว้าง พระเนตรสีฟ้าโต พระขนงหนาและยาวเกือบติดกัน พระนาสิกงาม พระโอษฐ์กว้างและริมฝีพระโอษฐ์ล่างค่อนข้างหนา พระมัสสุสั้นไว้เป็นรูปแหลม พระฉวีค่อนข้างซีด และพระเกศาเป็นสีเหลือง พระองค์ทรงมีอากัปกิริยาแข็งตามแบบสเปน แต่มีพระนิสัยที่อ่อนหวานและสุภาพ ถึงแม้พระองค์จะทรงคิดอะไรช้า แต่ก็ทรงมีความสามารถในกิจการที่พระองค์ต้องกระทำ
จักรวรรดิสเปนในรัชสมัยพระเจ้าฟิลิปที่ 2
จักรพรรดิชาร์ลที่ 5 พระราชบิดาของพระเจ้าฟิลิปที่ 2 ทรงได้รับมรดกเป็นดินแดนหลายส่วนในยุโรปจากฝ่ายพระราชบิดาและฝ่ายพระราชมารดา คือ
หลังการสละราชสมบัติของจักรพรรดิชาลส์ที่ 5 ใน ค.ศ.1556 ดินแดนของพระองค์ส่วนหนึ่งได้ตกทอดมาสู่พระราชโอรส คือ พระเจ้าฟิลิปที่ 2 ซึ่งนอกจากการได้รับดินแดนเป็นมรดกแล้ว พระเจ้าฟิลิปที่ 2 ยังทรงดำเนินนโยบายขยายอำนาจของสเปน ยังผลให้จักรวรรดิสเปนในรัชสมัยของพระองค์มีอาณาเขตที่กว้างใหญ่ไพศาลมาก โดยจักรวรรดิสเปนในรัชสมัยของพระเจ้าฟิลิปที่ 2 ประกอบด้วยดินแดนต่างๆ คือ สเปน ดินแดนกลุ่มประเทศต่ำ (Low Countries) อิตาลี ดินแดนในทวีปอเมริกาซึ่งมีอาณาเขตดั้งแต่แม่น้ำรีโอ กรันเด (Rio Grande) ถึงเกาะเตียร์รา เดล ฟวยโก (Tierra del Fuego) หมู่เกาะฟิลิปปินส์ และโปรตุเกส ทั้งสเปนยังอ้างสิทธิเหนือดินแดนอาณานิคมของโปรตุเกส คือ ดินแดนในอเมริกาใต้และแอฟริกาอีกด้วย
เหตุการณ์สำคัญในรัชสมัย
รัชสมัยพระเจ้าเฟลิเปที่ 2 เป็นช่วงเวลาที่สเปนมี “อำนาจและอิทธิพลสูงสุดในประวัติศาสตร์โลก” ตลอดรัชสมัยของพระองค์ทรงดำเนินนโยบายทางการเมืองและศาสนาควบคู่กันไปโดยตลอด ทรงขยายอำนาจทางการเมืองของสเปน และปราบปรามพวกโปรเตสแตนต์อย่างจริงจัง จากการดำเนินนโยบายดังกล่าวของพระเจ้าเฟลิเปที่ 2 ทำให้จักรวรรดิสเปนในรัชสมัยของพระองค์มีอาณาเขตกว้างใหญ่อันประกอบไปด้วยดินแดนหลายส่วนในโลกทั้งใน ยุโรป อเมริกา แอฟริกา และเอเชีย ในรัชสมัยของพระองค์มีเหตุการณ์สำคัญ คือ
ผลจากสงครามในรัชสมัยพระเจ้าฟิลิปที่ 2 ส่งผลกระทบต่อระบบเศรษฐกิจของสเปน ทั้งการพ่ายแพ้ของกองทัพเรืออาร์มาดาต่อกองทัพเรืออังกฤษยังเป็นจุดที่นำไปสู่ความเสื่อมอำนาจทางทะเลของสเปนในช่วงเวลาต่อมา
เสด็จสวรรคต
สมเด็จพระราชาธิบดีเฟลิเปที่ 2 เสด็จสวรรคตเมื่อวันที่ 13 กันยายน พ.ศ. 2141 ณ พระราชวังเอส เอสกอเรียล พระบรมศพได้รับการฝังในพระราชวังแห่งนี้ร่วมกับพระบรมศพของพระราชบิดาและพระราชมารดา
ประเทศอุซเบกิสถานในเอเชียนเกมส์
ประเทศอุซเบกิสถาน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1994 ที่จัดขึ้น ณ ฮิโรชิมา ประเทศญี่ปุ่น มีคณะกรรมการโอลิมปิกแห่งชาติอุซเบกิสถาน เป็นผู้รับผิดชอบส่งนักกีฬาอุซเบกิสถานเข้าร่วมการแข่งขัน ทีมชาติอุซเบกิสถานได้รับเหรียญรางวัลจากการแข่งทั้งหมด 84 เหรียญทอง 120 เหรียญเงิน 138 เหรยียญทองแดง รวมทั้งสิ้น 342 เหรียญ
องค์กรปกครองส่วนท้องถิ่นรูปแบบพิเศษ
องค์กรปกครองส่วนท้องถิ่นรูปแบบพิเศษ คือ การปกครองส่วนท้องถิ่นรูปแบบหนึ่งในประเทศไทยที่ปกครองแบบพิเศษจะประกอบด้วย สภา ผู้ว่าราชการ หรือนายก ซึ่งปัจจุบันในประเทศไทยจะมีอยู่สองเขตการปกครองที่เป็นองค์กรปกครองส่วนท้องถิ่นรูปแบบพิเศษ คือ กรุงเทพมหานครและเมืองพัทยา
รายชื่อองค์กรปกครองส่วนท้องถิ่นรูปแบบพิเศษ
1. กรุงเทพมหานคร เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการกรุงเทพมหานคร พ.ศ. 2528 มีหน้าที่จัดบริการสาธารณะให้แก่ประชาชนในเขตพื้นที่กรุงเทพมหานคร โดยแบ่งพื้นที่การปกครองออกเป็น 50 เขต มีสำนักงานใหญ่ซึ่งมี 2 แห่ง เรียกว่า ศาลาว่าการกรุงเทพมหานคร 1 เสาชิงช้า ถนนดินสอ เขตพระนคร และศาลาว่าการกรุงเทพมหานคร 2 ถนนมิตรไมตรี เขตดินแดง โครงสร้างการบริหารประกอบด้วย 2. เมืองพัทยา เป็นการบริหารราชการส่วนท้องถิ่นรูปแบบพิเศษที่จัดตั้งตามพระราชบัญญัติระเบียบบริหารราชการเมืองพัทยา พ.ศ. 2521 ซึ่งต่อมาได้มีการยกเลิกแล้วใช้พระราชบัญญัติระเบียบบริหารราชการเมืองพัทยา พ.ศ. 2542 แทน โครงสร้างการบริหารประกอบด้วย
หมายเหตุ
<references group="#" />
เหมย์กุ่ยเหมย์กุ่ยหวั่วอ้ายหนี่
เหมย์กุ่ยเหมย์กุ่ยหวั่วอ้ายหนี่ ("กุหลาบ กุหลาบ ฉันรักเธอ") เป็นเพลงภาษาจีนกลาง เฉิน เกอซิน (陳歌辛) แต่งทำนอง อู๋ ชุน (吳村) แต่งคำร้อง บันทึกเสียงครั้งแรกที่เซี่ยงไฮ้เมื่อ ค.ศ. 1940 เหยา ลี่ (姚莉) ขับร้องเพื่อประกอบภาพยนตร์เรื่อง เทียนหยาเกอ-นฺหวี่ (天涯歌女) ผลงานบันทึกเสียงฉบับภาษาจีนกลางยังวางจำหน่ายในสหรัฐ และสหราชอาณาจักร เมื่อปี ค.ศ. 1950
ในปี ค.ศ. 1951 แฟรงกี เลน (Frankie Laine) นักร้องอเมริกัน บันทึกเสียงเพลงนี้เป็นภาษาอังกฤษ ใช้ชื่อว่า "Rose, Rose, I Love You" วิลเฟรด ทอมัส (Wilfrid Thomas) นักแต่งเพลงชาวอังกฤษ ประพันธ์คำร้อง เพลงนี้ขึ้นถึงอันดับ 3 จากการจัดอันดับของนิตยสาร บิลบอร์ด (Billboard) เมื่อเดือนเมษายน ค.ศ. 1951 ต่อมา เพทูลา คลาร์ก (Petula Clark) บันทึกเสียงเพลงนี้เป็นภาษาอังกฤษ เจมส์ จอห์น เทอร์เนอร์ ฟิลิปส์ ประพันธ์คำร้อง ใช้ชื่อว่า "May Kway" ขึ้นถึงอันดับ 16 เมื่อเดือนพฤษภาคม ในปีเดียวกัน
เพลงนี้ยังเป็นที่รู้จักในชื่อ "Shanghai Rose" และ "China Rose" เป็นเพลงจีนเพลงแรกที่เป็นที่นิยมในประเทศตะวันตก
สุริยุปราคา 21 มิถุนายน พ.ศ. 2563
สภาพมองเห็นได้
ศูนย์กลางของคราสจะผ่านบางส่วนของทวีปแอฟริกา ได้แก่ สาธารณรัฐแอฟริกากลาง ประเทศคองโก และประเทศเอธิโอเปีย ในทวีปเอเชีย ได้แก่ ตอนใต้ของประเทศปากีสถาน ตอนเหนือของประเทศอินเดีย และประเทศจีน ส่วนประเทศไทยเห็นสุริยุปราคาครั้งนี้เป็นสุริยุปราคาบางส่วน
วอลเลย์บอลหญิงในโอลิมปิกฤดูร้อน 2016 รอบคัดเลือก โซนอเมริกาใต้
วอลเลย์บอลหญิงในโอลิมปิกรอบคัดเลือกโซนอเมริกาใต้ (2016 Women's South America Olympic Qualification Tournament) มีกำหนดจัดขึ้นในบาริโลเช, ประเทศอาร์เจนตินา ระหว่างวันที่ 6–10 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป
ทีมที่เข้าร่วมแข่งขัน
มีทั้งหมด 5 ทีมที่ได้รับการยืนยันจะเข้าร่วมแข่งขัน โดยบราซิลไม่มีส่วนร่วมในการคัดเลือกเนื่องจากได้สิทธิเจ้าภาพโอลิมปิกฤดูร้อน 2016 จึงผ่านการคัดเลือกโดยอัตโนมัติ
การตัดสินลำดับจากผลการแข่งขัน
สำหรับการแข่งขันรอบคัดเลือก
เสียงเสียดแทรก ฟัน ก้อง
เสียงเสียดแทรก ฟัน ก้อง (voiced dental fricative) เป็นเสียงพยัญชนะที่มีใช้ในหลายภาษา เช่นภาษาอังกฤษ, ภาษาเวลส์, ภาษาไอซ์แลนด์ ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ
การทับศัพท์ในภาษาไทยในปัจจุบัน มักใช้ ด แทนเสียงนี้ให้กับ th ของภาษาอังกฤษ เช่น the = เดอะ, this = ดิส, that=แดต ในขณะที่ราชบัณฑิตยสถานกำหนดให้ใช้ ท เพียงอย่างเดียว
คุณแม่จำแลง
คุณแม่จำแลง เป็นละครโทรทัศน์ไทยแนวโรแมนติก-คอมเมดี้-ดราม่า เริ่มออกอากาศตอนแรกวันที่ 3 มกราคม – 31 มกราคม พ.ศ. 2552 เวลา 20.30 - 22.30 น. ทางสถานีวิทยุโทรทัศน์ไทยทีวีสีช่อง 3 ผลิตโดย บริษัท ชลลัมพี โปรดักชั่น จำกัด บทประพันธ์โดย สีชาติ กำกับการแสดงโดย รัญญา ศิยานนท์
เสียงเสียดแทรก ฟัน ไม่ก้อง
เสียงเสียดแทรกไม่อุสุม ฟัน ไม่ก้อง (voiceless dental non-sibilant fricative) เป็นเสียงพยัญชนะที่มีใช้ในหลายภาษา เช่น ภาษาอังกฤษ, ภาษาสเปนสำเนียงสเปนตอนเหนือ, ภาษาพม่า, ภาษากะเหรี่ยง ฯลฯ แต่ไม่มีในภาษาไทย สัญลักษณ์ในชุดสัทอักษรสากลที่ใช้แทนเสียงนี้คือ และสัญลักษณ์เอกซ์-แซมปาที่ตรงกันคือ
การทับศัพท์ในภาษาไทยในปัจจุบัน มักใช้ ซ, ท และ ธ แทนเสียงนี้ให้กับ th ของภาษาอังกฤษ เช่น theta อาจพบเป็น ซีตา, ทีตา, ธีตา ในขณะที่ราชบัณฑิตยสถานกำหนดให้ใช้ ท
เฮอร์ไมโอนี่
เฮอร์ไมโอนี่ สามารถหมายถึง
พระไชยเชษฐาที่ 1
พระไชยเชษฐาที่ 1 (เขมร: ព្រះបាទជ័យជេដ្ឋាទី១) เป็นพระมหากษัตริย์กัมพูชาและเป็นพระราชโอรสของสมเด็จพระบรมราชาที่ 4 (นักพระสัตถา) ประสูติเมื่อ พ.ศ. 2118 ครั้นเมื่อปี พ.ศ. 2127 สมเด็จพระบรมราชาที่ 4 พระราชบิดาอภิเษกให้เป็นพระมหากษัตริย์ครองราชย์พร้อมกันตั้งแต่ พ.ศ. 2127 - 2129 โดยทรงแต่งตั้งพระราชโอรส 2 พระองค์ให้ขึ้นเป็นกษัตริย์พร้อมกันคือ พระไชยเชษฐาที่ 1 และพระบรมราชาที่ 5 (นักองค์ตน) ทำให้ขณะนั้นมีพระมหากษัตริย์ครองราชย์พร้อมกันถึง 3 พระองค์ พงศาวดารกัมพูชาฉบับพระองค์นพรัตน์ระบุว่าสมเด็จพระบรมราชาที่ 4 ทรงเสียพระสติ เสวยแต่น้ำจัณฑ์ไม่สนใจในราชกิจ และทรงมีพระอารมณ์แปรปรวนจึงให้พระโอรสทั้ง 2 พระองค์ออกว่าราชการแทนอยู่ก่อนแล้ว
สาธารณรัฐไวมาร์
สาธารณรัฐไวมาร์ (Weimarer Republik ) เรียกอีกอย่างหนึ่งว่า สาธารณรัฐเยอรมนี (Deutsche Republik) เป็นชื่ออย่างไม่เป็นทางการที่ใช้เรียกประเทศเยอรมนีในยุคสาธารณรัฐระหว่างปีค.ศ. 1918 ถึง 1933 ชื่อของสาธารณรัฐนั้นตั้งตามชื่อเมืองไวมาร์ ที่ซึ่งรัฐสภาได้ประชุมกันเพื่อเขียนรัฐธรรมนูญฉบับใหม่หลังจากจักรวรรดิเยอรมันล่มสลายลงหลังพ่ายแพ้ในสงครามโลกครั้งที่หนึ่ง ส่วนชื่ออย่างเป็นทางการของสาธารณรัฐไวมาร์คือ ไรช์เยอรมัน (Deutsches Reich) ซึ่งใช้มาตั้งแต่ยุคจักรวรรดิ รัฐธรรมนูญฉบับใหม่นี้ได้ยกเลิกอภิสิทธิของขุนนางเยอรมันทิ้ง ลูกหลานของขุนนางเยอรมันไม่สามารถสืบตำแหน่งได้อีกต่อไป สืบได้เพียงทรัพย์สินและนามสกุลเท่านั้น
พระไชยเชษฐาที่ 1
ต่อมาเมื่อปี พ.ศ. 2136 สมเด็จพระนเรศวรมหาราชได้ยกทัพเข้ามาตีเมืองละแวกแตกทรงกุมตัวพระศรีสุริโยพรรณ (พระศรีสุพรรณมาธิราช) พระอนุชาของสมเด็จนักพระสัตถาที่อาสาอยู่รักษาพระนครกลับไปกรุงศรีอยุธยาด้วย ส่วนพระไชยเชษฐาที่ 1 พระองค์ได้เสด็จหนีไปพร้อมพระราชบิดา และพระบรมราชาที่ 5 (นักองค์ตน)ไปประทับที่เมืองสตรึงแตรง ทรงประชวรด้วยโรคไข้ป่าสิ้นพระชนม์พร้อมด้วยพระบรมราชาที่ 4 เมื่อ พ.ศ. 2139 ส่วนพระบรมราชาที่ 5 ทรงปลอดภัย
สาธารณรัฐไวมาร์
เยอรมนีได้กลายเป็นสาธารณรัฐโดยพฤตินัย เมื่อวันที่ 9 พฤศจิกายน ค.ศ. 1918 เมื่อไคเซอร์(จักรพรรดิ) วิลเฮ็ล์มที่ 2 แห่งเยอรมนีได้สละบังลังก์แห่งเยอรมันและปรัสเซียโดยไม่ได้มีการตกลงที่จะสืบราชบังลังก์โดยพระราชโอรสของพระองค์คือ เจ้าชายวิลเฮล์ม มกุฎราชกุมาร และได้กลายเป็นสาธารณรัฐโดยพฤตินัยในเดือนกุมภาพันธ์ ค.ศ. 1919 เมื่อตำแหน่งประธานาธิบดีแห่งเยอรมนีได้ถูกก่อตั้งขึ้น สภาแห่งชาติได้มีการประชุมกันในเมืองไวมาร์ ที่รัฐธรรมนูญใหม่สำหรับเยอรมนีได้เขียนและประกาศใช้ เมื่อวันที่ 11 สิงหาคม ค.ศ. 1919 ในช่วงเวลาสิบสี่ปี สาธารณรัฐไวมาร์ต้องประสบปัญหามากมาย,รวมทั้งภาวะเงินเฟ้อขั้นรุนแรง การเมืองที่มีแต่ความรุนแรง(ด้วยกองกำลังกึ่งทหาร-ทั้งฝ่ายซ้ายและขวา) เช่นเดียวกับความสัมพันธ์ที่โต้แย้งกับผู้ชนะในสงครามโลกครั้งที่หนึ่ง ด้วยความไม่พอในเยอรมนีที่มีต่อสนธิสัญญาแวร์ซายที่รุนแรงโดยเฉพาะอย่างยิ่งสิทธิ์ทางการเมืองที่พวกเขาโกรธแค้นต่อผู้ที่ลงนามในสนธิสัญญาและส่งเพื่อปฏิบัติตามเงื่อนไข สาธารณรัฐไวมาร์ได้ปฏิบัติตามเงื่อนไขส่วนใหญ่ของสนธิสัญญาแวร์ซาย แม้ว่าจะไม่เคยได้ปฏิบัติตามเงื่อนไขในการลดอาวุธทั้งหมดและท้ายที่สุดก็ได้จ่ายเพียงเล็กน้อยของการชดเชยค่าปฏิกรรมสงคราม(โดยการปรับโครงสร้างหนี้สองครั้งผ่านด้วยแผนการดอวส์และแผนการยัง) ภายใต้สนธิสัญญาโลคาร์โน เยอรมนีจะต้องยอมรับเขตชายแดนตะวันตกของประเทศโดยยกเลิกการอ้างสิทธิ์บนดินแดนฝรั่งเศสและเบลเยียม แต่ยังคงมีการโต้เถียงกันในเรื่องเขตชายแดนตะวันออกและได้พยายามที่จะโน้มน้าวให้ออสเตรียที่มีคนพูดภาษาเยอรมันเพื่อเข้าร่วมกับเยอรมนีในฐานะหนึ่งในรัฐเยอรมนี
ตั้งแต่ปี ค.ศ. 1930 เป็นต้นมา ประธานาธิบดี เพาล์ ฟ็อน ฮินเดินบวร์ค ได้ใช้อำนาจฉุกเฉินเพื่อหนุนหลังนายกรัฐมนตรี ไฮน์ริช บรือนิง, ฟรันทซ์ ฟ็อน พาเพิน และควร์ท ฟ็อน ชไลเชอร์ ด้วยภาวะเศรษฐกิจตกต่ำครั้งใหญ่, ความรุนแรงจากนโยบายของบรือนิงจากภาวะเงินฝืด ได้นำไปสู่การว่างงานที่เพิ่มมากขึ้น ในปี ค.ศ. 1933 ฮินเดินบวร์คได้แต่งตั้งให้อดอล์ฟ ฮิตเลอร์ขึ้นเป็นนายกรัฐมนตรีกับพรรคนาซีได้เป็นส่วนหนึ่งในรัฐบาลผสม นาซีได้แค่สองในสิบที่นั่งในคณะรัฐมนตรีที่เหลืออยู่ ฟ็อน พาเพิน ในฐานะรองนายกรัฐมนตรีตั้งใจที่จะเป็น Éminence grise(ผู้มีอำนาจอยู่เบื้องหลัง) ที่คอยเฝ้าจับตาดูฮิตเลอร์ให้อยู่ภายใต้การควบคุม โดยใช้การเชื่อมโยงถึงความสัมพันธ์ใกล้ชิดกับฮินเดินบวร์ค ภายในเวลาไม่กี่เดือน กฤษฎีกาเพลิงไหม้ไรชส์ทาคและรัฐบัญญัติมอบอำนาจ ปี ค.ศ. 1933 ได้นำไปสู่ภาวะฉุกเฉินของรัฐ: ได้ลบล้างการจัดการปกครองตามรัฐธรรมนูญและเสรีภาพของประชาชน การเถลิงอำนาจของฮิตเลอร์(มัคท์แอร์ไกรฟุง) ได้รับอนุญาตจากรัฐบาลโดยกฤษฎีกาซึ่งไม่ได้มีส่วนร่วมในนิติบัญญัติ ด้วยเหตุการณ์นี้ทำให้ยุคสาธารณรัฐสิ้นสุดลง-ระบอบประชาธิปไตยล่มสลาย การก่อตั้งรัฐที่มีพรรคเดียวได้เป็นจุดเริ่มต้นของยุคนาซี
ภูมิหลัง
จักรวรรดิเยอรมันและฝ่ายฝ่ายมหาอำนาจกลางได้ต่อสู้กับฝ่ายสัมพันธมิตรในสงครามโลกครั้งที่หนึ่งในระหว่างวันที่ 28 กรกฎาคม ค.ศ. 1914 ถึงวันที่ 11 พฤศจิกายน ค.ศ. 1918 สงครามจบลงด้วยชีวิตของทหารและพลเรือนประมาณ 20 ล้านคน โดยเป็นทหารเยอรมันประมาณ 2,037,000 นาย และพลเรือนประมาณ 424,000 -763,000 คน ส่วนมากเสียชีวิตจากโรคและความอดอยากซึ่งเป็นผลมาจากการปิดล้อมทางทะเลของฝ่ายสัมพันธมิตร
หลังจากสี่ปีของสงครามในหลายแนวรบในยุโรปและทั่วโลก การรุกคืบครั้งสุดท้ายในปฏิบัติการการรุกร้อยวันของฝ่ายสัมพันธมิตรเริ่มขึ้นในเดือนสิงหาคม ค.ศ. 1918 และทำให้ของเยอรมันและฝ่ายมหาอำนาจกลางระส่ำระส่ายลง และนำไปสู่การเรียกร้องสันติภาพ หลังจากข้อเสนอแรกถูกปฏิเสธโดยฝ่ายสัมพันธมิตร ความอดอยากในช่วงสงครามหลายปีบวกกับการรับรู้ถึงความพ่ายแพ้ทางการทหาร ได้ช่วยจุดชนวนการปฏิวัติเยอรมัน ในวันที่ 9 พฤศจิกายน ค.ศ. 1918 ได้มีการประกาศตั้งสาธารณรัฐ และจักรพรรดิวิลเฮ็ล์มที่ 2 ประกาศการสละราชสมบัติ เป็นการสิ้นสุดจักรวรรดิเยอรมนีและการเริ่มต้นของสาธารณรัฐไวมาร์ ตามมาด้วยการสงบศึกการสู้รบลงนามเมื่อวันที่ 11 พฤศจิกายน ค.ศ. 1978
เยอรมนีพ่ายแพ้ฝ่ายสัมพันธมิตรสงครามเนื่องจากต้องเผชิญความพ่ายแพ้ทางการทหารและทรัพยากรทางเศรษฐกิจกำลังหมดลงในขณะที่ปลายฤดูร้อนปี 1918 กองทหารอเมริกันที่เพิ่งมาถึงฝรั่งเศสในจำนวน 10,000 นายต่อวัน ในขณะที่การสนับสนุนของประชาชนเริ่มลดลงตั้งแต่ปี 1916 และในกลางปี ​​1918 ชาวเยอรมันจำนวนมากต้องการให้สงครามยุติลง จำนวนที่เพิ่มขึ้นนี้เริ่มมีการเชื่อมโยงกับการเมืองฝ่ายซ้าย เช่น พรรคสังคมประชาธิปไตยและพรรคสังคมประชาธิปไตยอิสระที่มีแนวคิดหัวรุนแรงนซึ่งเรียกร้องให้ยุติสงคราม เมื่อเป็นที่ประจักษ์แก่บรรดานายพลว่าความพ่ายแพ้ใกล้เข้ามาแล้ว นายพลเอริช ลูเดินดอร์ฟได้โน้มน้าวให้จักรพรรดิเห็นว่าเยอรมนีจำเป็นต้องสงบศึก แม้ว่ากำลังล่าถอย กองทัพเยอรมันยังคงอยู่ในดินแดนของฝรั่งเศสและเบลเยียมเมื่อสงครามสิ้นสุดลงในวันที่ 11 พฤศจิกายน เอริช ลูเดินดอร์ฟและเพาล์ ฟ็อน ฮินเดินบวร์คจึงเริ่มประกาศว่าการยอมรับคความพ่ายแพ้ของพลเรือน โดยเฉพาะพวกสังคมนิยมนั้นทำให้ความพ่ายแพ้เป็นสิ่งที่หลีกเลี่ยงไม่ได้ ตำนานแทงข้างหลังถูกเผยแพร่โดยฝ่ายขวาตลอดช่วงทศวรรษที่ 1920 ทำให้มั่นใจว่ากลุ่มนิยมกษัตริย์และกลุ่มอนุรักษนิยมจำนวนมากจะปฏิเสธที่จะสนับสนุนรัฐบาลที่พวกเขาเรียกว่า "อาชญากรพฤศจิกายน" ผลกระทบที่ไม่มั่นคงจากตำนานแทงข้างหลังมีต่อระบอบประชาธิปไตยไวมาร์เป็นปัจจัยสำคัญในการผงาดขึ้นของพรรคกรรมกรชาติสังคมนิยม
แก๊งค้ายาอัศวินเทมพลาร์
แก๊งค้ายาอัศวินเทมพลาร์ (Los Caballeros Templarios; Knights Templar Cartel) เป็นองค์กรอาชญากรรมเม็กซิโกที่เดิมประกอบด้วยแก๊งค้ายาลาฟามิเลียมิโชอากานาที่หลงเหลืออยู่ ซึ่งอยู่ในรัฐมิโชอากังของรัฐเม็กซิโก
หลังจากการเสียชีวิตที่ถูกกล่าวหาครั้งแรกของฟรันซิสโก มอนเตส และผู้ร่วมก่อตั้งอย่างนาซาริโอ โมเรโน ที่เป็นผู้นำของกลุ่มแก๊งค้ายาลาฟามิเลียมิโชอากานา เมื่อวันที่ 9 ธันวาคม พ.ศ. 2553 การแบ่งแยกระหว่างผู้นำองค์กรก็ได้อุบัติขึ้น ผู้ร่วมก่อตั้งแก๊งบางคนอย่างพี่น้องมอนเตส; เฟรด มอนเตส เซเอเม และฟรังก์ มอนเตส, เซร์บันโด โกเมซ มาร์ติเนซ และดิโอนิซิโอ โลยา ปลังการ์เต ได้ตั้งตัวเองเป็นผู้นำแก๊งใหม่โดยเรียกตัวเองว่า กาบาเยโรสเตมปลาริโอส ("อัศวินเทมพลาร์")  สมาชิกส่วนใหญ่ของลาฟามิเลียได้ออกไปเข้าร่วมกลุ่มอัศวินเทมพลาร์ ในขณะที่โฆเซ เด เฆซุส เมนเดซ บาร์กัส ก้าวขึ้นเป็นผู้นำของ "ลาฟามิเลียมิโชอากานา" ซึงมีขนาดเล็กลงมากในเวลานี้ โดยเริ่มมีการต่อสู้กันเองเพื่อชิงอำนาจในรัฐมิโชอากัง
แก๊งค้ายาอัศวินเตมพลาร์ได้ปลูกฝังความเชื่อให้ผู้ปฏิบัติการไป "ต่อสู้และตาย" เพื่อแก๊ง พวกเขาได้มีอำนาจควบคุมปฏิบัติการต่าง ๆ ของลาฟามิเลียมิโชอากานาซึ่งสิ้นฤทธิ์แล้วในปัจจุบัน ทั้งในรัฐมิโชอากัง, รัฐเกร์เรโร, รัฐเมฮีโก และรัฐโมเรโลส
แก๊งค้ายาอัศวินเทมพลาร์ได้ร่วมมือกับแก๊งค้ายาซินาโลอาและแก๊งค้ายาอ่าวก่อตั้งแก๊งมือสังหารชั่วคราวที่เรียกว่า การ์เตเลสอูนิโดส (Cárteles Unidos) หรือลาเรซิสเตนเซีย ประกอบด้วยมือปืนที่ได้รับการฝึกฝนมาเป็นอย่างดีเพื่อสังหารและขับไล่ผู้ปฏิบัติการของแก๊งค้ายาโลสเซตัสที่บุกเข้าไปในอาณาเขตของฟามิเลียมิโชอากานาเดิมในรัฐมิโชอากังและรัฐฮาลิสโก
ความแตกร้าวล่าสุดของแก๊งเทมพลาร์คือการต่อสู้กับแก๊งค้ายาฆาลิสโกรุ่นใหม่ ซึ่งพยายามที่จะชิงอำนาจควบคุมเต็มรูปแบบในรัฐฮาลิสโกและมิโชอากัง รวมถึงยังต่อสู้กับกลุ่มศาลเตี้ยพลเรือนและกองทหารอาสาสมัครที่กำลังต่อสู้กับอาชญากรในความพยายามที่จะขจัดแก๊งเทมพลาร์ในรัฐมิโชอากัง
ในวันที่ 27 กุมภาพันธ์ พ.ศ. 2558 เซร์บันโด "ลา ตูตา" โกเมซ ซึ่งเป็นผู้นำแก๊งอัศวินเทมพลาร์ได้ถูกตำรวจรัฐบาลกลางเม็กซิโกจับกุม พรรคพวกของเขาจำนวนหนึ่งก็ถูกจับเช่นกัน และทรัพย์สมบัติจำนวนมากถูกรัฐบาลเม็กซิโกยึดไป
แบนเนอร์นาร์โกก่อนการมาเยือนของโยเซฟ รัทซิงเงอร์
อดีตสมเด็จพระสันตะปาปาเบเนดิกต์ที่ 16 ได้เสด็จเยือนรัฐกวานาคัวโตของประเทศเม็กซิโกเมื่อวันที่ 23 มีนาคม พ.ศ. 2555 ตามหมายกำหนดการ
ในวันที่ 17 มีนาคม พ.ศ. 2555 ซึ่งเป็นช่วงก่อนวันดังกล่าว มีการกล่าวหาว่าแก๊งค้ายาอัศวินเทมพลาร์ได้ติดป้ายประกาศ 14 ชิ้นบนสะพานในเลออน, ซันมิกูเอลเดอัลเลนเด, อีราปัวโต, ซาลามันกา, ยูริเรีย, โมโรเลออน และอูริอันกาโต ซึ่งเป็นเขตเทศบาลของรัฐกวานาคัวโต โดยการปฏิญาณว่าจะไม่ปลุกปั่นให้เกิดความรุนแรงใด ๆ ในระหว่างการเยือนของสมเด็จพระสันตะปาปา ข้อความบนแบนเนอร์อ่านได้ว่า:
แก๊งค้ายาอัศวินเทมพลาร์จะไม่เข้าร่วมในการกระทำที่เหมือนสงครามใด ๆ พวกเราไม่ใช่นักฆ่า ยินดีต้อนรับการเสด็จเยือนของสมเด็จพระสันตะปาปา
นอกจากนี้ ยังมีป้ายอื่น ๆ ที่คล้ายคลึงกันซึ่งลงนามโดยแก๊งค้ายาฆาลิสโกรุ่นใหม่ ที่เป็นคู่ปรับของพวกเขา
หลักจรรยาบรรณ
แก๊งค้ายาอัศวินเทมพลาร์ได้รับการก่อตั้งขึ้นในหลักจรรยาบรรณที่เคร่งครัด ซึ่งพัฒนาโดยลาตูตา หลักนี้มีอยู่ในหนังสือเล่มเล็ก ๆ ที่แจกให้กับสมาชิกทุกคนในเครือข่ายและต่อสาธารณชน หนังสือเล่มนี้ประดับด้วยอัศวินบนหลังม้าพร้อมด้วยหอกและไม้กางเขน หนังสือหนา 22 หน้ามีชื่อว่า "หลักของอัศวินเทมพลาร์แห่งรัฐมิโชอากัง" และมีกฎกับข้อบังคับของแก๊ง แก๊งดังกล่าวอิงกฎจากเหล่าอัศวินอัศวินเทมพลาร์ของยุโรป เหล่าสมาชิกสาบานว่าจะช่วยคนจนและคนที่ไร้อำนาจ, ต่อสู้กับวัตถุนิยม, เคารพผู้หญิงและเด็ก, ไม่ฆ่าเพื่อเงิน และไม่ใช้ยาเสพติด แม้เหล่าอัศวินจะเป็นผู้ทดสอบยาเสพติดทั้งหมด ในขณะที่แก๊งค้ายาได้ดำเนินงานต่อกระทำผิดทางอาญาตามหลักจรรยาบรรณ การละเมิดหลักดังกล่าวยังคงได้รับโทษด้วยความตาย
พระเจ้าราชราช โจฬะที่ 1
พระเจ้าราชราช โจฬะที่ 1 (இராசராச சோழன்) ทรงเป็นหนึ่งในจักรพรรดิที่ยิ่งใหญ่ที่สุดแห่งราชวงศ์โจฬะ ทรงครองราชย์ระหว่าง พ.ศ. 1528 - พ.ศ. 1557 (ค.ศ. 985 - ค.ศ. 1014) พระองค์ทรงสถาปนาจักรวรรดิโจฬะขึ้นด้วยการพิชิตอาณาจักรต่าง ๆ ทางอินเดียใต้ปัจจุบัน และทรงขยายพระราชอาณาเขตไปจนจดเกาะศรีลังกาในทางทิศใต้ และถึงอาณาจักรกฬิงคะ (โอริศา) ในทิศตะวันออกเฉียงเหนือ พระองค์ทรงทำสงครามกับจักรวรรดิจาลุกยะตะวันออกซึ่งตั้งอยู่ทางทิศเหนือ และอาณาจักรปัณฑยะซึ่งอยู่ทางใต้หลายต่อหลายครั้ง การยึดครองเมืองเวงคี (Vengi - เมืองหลวงของจักรวรรดิจาลุกยะตะวันออก) ของพระองค์กลายเป็นรากฐานสำคัญของราชวงศ์โจฬะยุคหลัง จากนั้นทรงยกทัพเข้าตีศรีลังกาและยึดครองเกาะแห่งนี้เป็นเวลานานนับศตวรรษ
พระองค์ทรงวางรากฐานระบบการบริหารราชการด้วยการแบ่งประเทศออกเป็นตำบล และทรงสร้างมาตรฐานการเก็บผลประโยชน์เข้าท้องพระคลังผ่านการสำรวจที่ดินอย่างเป็นระบบ ด้วยความสำเร็จของพระองค์ ทำให้องค์รัชทายาทของพระองค์ พระเจ้าราเชนทราโจฬะที่ 1 ทรงสามารถขยายจักรวรดิออกไปได้ไกลยิ่งขึ้น
อ้างอิง
9471014
ซินเดอเรลล่า (วงดนตรี)
ซินเดอเรลล่า (Cinderella) เป็นวงดนตรีฮาร์ดร็อกสัญชาติอเมริกัน มีถิ่นกำเนิดจากเมืองฟิลาเดลเฟีย รัฐเพนซิลเวเนีย ตั้งแต่กลางทศวรรษ 1980 จนถึงปัจจุบัน มีชื่อเสียงในการแสดงสด มีผลงานอัลบั้มทั้งสิ้น 4 อัลบั้ม และอัลบั้มบันทึกการแสดงสดอีกจำนวนหนึ่ง มียอดขายอัลบั้มทั้งสิ้น 18 ล้านชุด
วงซินเดอเรลล่า ก่อตั้งโดยนักดนตรีสองคน คือ ทอม คีเฟอร์ (Tom Keifer) นักแต่งเพลง นักกีตาร์ และคีย์บอร์ด กับเอริค บริททิงแฮม (Eric Brittingham) มือเบส และเจฟ แลบาร์ (Jeff LaBar) มือกีตาร์ ที่เข้ามาร่วมวงตั้งแต่ ค.ศ. 1985 และเฟร็ด คูรีย์ (Fred Coury) มือกลอง เข้ามาร่วมวงช่วง ค.ศ. 1986-1991 และ 1996 จนถึงปัจจุบัน
ทาเกชิ คาเนชิโระ
ทาเคชิ คาเนชิโร่ (Takeshi Kaneshiro (金城 武)) เป็นนักแสดงและนักร้องลูกครึ่งญี่ปุ่น-ไต้หวัน เริ่มต้นอาชีพด้วยการเป็นป๊อปไอดอลในวงการเพลง และเข้าสู่วงการภาพยนตร์ในเวลาต่อมา เขาได้ร่วมงานกับผู้กำกับที่มีชื่อเสียงในเอเซีย อาทิ ปีเตอร์ ชาน (ภาพยนตร์ Perhaps Love อยากร้องบอกโลกว่ารัก, The Warlords อหังการ์เจ้าสุริยา และ Wuxia นักฆ่าเทวดาแขนเดียว), จางอี้โหม่ว (House of Flying Daggers จอมใจบ้านมีดบิน ) และจอห์น วู (จาก ผลงาน Red Cliff สามก๊ก โจโฉแตกทัพเรือ ในบทบาท "ขงเบ้ง") คาเนชิโร่ เป็นที่รู้จักกันดีจากผลงานการเป็นนายแบบและพากย์เสียงให้กับ ตัวละครซามูไร "ซามาโนะสุเกะ อาเกะชิ" (Samanosuke Akechi) วิดีโอเกมซีรีส์ชื่อดัง Onimusha ของ Capcom
ประวัติ
คาเนชิโร่ เกิดที่ไทเป ประเทศไต้หวัน แม่ของเขาเป็นชาวไต้หวัน และพ่อของเขามาจาก เกาะริวกิว โอกินาวา ประเทศญี่ปุ่น เขาเกิดและเติบโตในไทเป แต่ถือสัญชาติญี่ปุ่น  เขาเป็นลูกชายคนสุดท้องของนักธุรกิจชาวญี่ปุ่นและแม่บ้านชาวไต้หวัน คาเนชิโร่ มีพี่ชายสองคน คนหนึ่งอายุมากกว่าเจ็ดปี และอีกคนแก่กว่าเพียงหนึ่งปี  หลังจากจบการศึกษาชั้นมัธยมต้นจากโรงเรียนภาษาญี่ปุ่น Taipei Japanese Junior High School เขาเรียนต่อชั้นมัธยมปลายที่โรงเรียนนานาชาติ Taipei American School คาเนชิโร่ เริ่มมีผลงานถ่ายโฆษณาทางโทรทัศน์ เขาตัดสินใจลาออกจากโรงเรียนเพื่อทำงานเต็มเวลาทางงานเพลงและงานการแสดง คาเนชิโร่ มีความสามารถและทักษะทางภาษา เขาสามารถฟังพูดอ่านเขียนได้ดีในภาษาต่างๆ ได้แก่ ภาษาจีนกลาง, จีนฮกเกี้ยน, ญี่ปุ่น, จีนกวางตุ้ง, อังกฤษ และภาษาอื่นๆ โดยภาษาจีนกลางเป็นภาษาแรกที่เขาพูดในขณะที่เติบโตในไต้หวัน
ขีวิตส่วนตัว
คาเนชิโร่ นับถือศาสนาพุทธ โดยเริ่มนับถือศาสนาพุทธในปี พ.ศ. 2540  เขากล่าวว่า แม่ของเขาก็นับถือศาสนาพุทธเช่นกัน ตลอดอาชีพการงานของเขา คาเนชิโร่ ได้รับการกล่าวถึงว่าเป็น "นักแสดงขวัญใจสาวๆ" หรือ"ผู้ชายในฝัน" แต่เขายังคงรักษาความอ่อนน้อมถ่อมตนอยู่เสมอ คาเนชิโร่ ยังเป็นที่รู้จักในเรื่องการไม่ปรากฏตัวออกสู่สายตาสื่อมวลชน นอกจากเวลาทำงาน เขาเคยกล่าวไว้ว่า "ถ้าวันหนึ่งผมแต่งงานและมีลูก ผมคงจะเป็นหนึ่งในผู้ชายที่ดูแลครอบครัวจริงๆ ผมจะทานข้าวที่บ้านทุกวัน ช่วยทำงานบ้าน และดูแลลูกๆ"
ผลงานด้านการแสดง
ในปี 2011 คาเนชิโร่ ปรากฏตัวในภาพยนตร์ระทึกขวัญ ศิลปะการต่อสู้อิงประวัติศาสตร์ เรื่อง "Wuxia นักฆ่าเทวดาแขนเดียว" ซึ่งกำกับโดย ปีเตอร์ ชาน ภาพยนตร์เรื่องนี้เปิดตัวในเทศกาลภาพยนตร์เมืองคานส์ ปี 2554 ต่อมาในปี 2560 คาเนชิโร่ ได้รับรางวัลนักแสดงนำชายยอดเยี่ยมจากงาน Golden Screen Awards ประจำปีครั้งที่สอง ในผลงานภาพยนตร์โรแมนติกคอมเมดี้ เรื่อง "This Is Not What I Expected เมนูรัก หอมกรุ่นหัวใจ" ซึ่งกำกับโดย Derek Hui และอำนวยการสร้างโดย ปีเตอร์ ชาน
คาเนชิโร่ และ หลิว เต๋อหัว เป็นสมาชิกของสถาบันศิลปะและวิทยาการภาพยนตร์ (Academy of Motion Picture Arts and Sciences) ในปี พ.ศ. 2561
ถนนสุทธิสารวินิจฉัย
ถนนสุทธิสารวินิจฉัย หรือนิยมเรียกกันสั้น ๆ ว่า ถนนสุทธิสาร เป็นถนนที่ตั้งชื่อตามราชทินนามของเจ้าของที่ดินช่วงต้นถนน คือ พระสุทธิสารวินิจฉัย (มะลิ บุนนาค) ซึ่งทายาทและผู้อนุบาลของพระสุทธิสารวินิจฉัยได้ยกที่ดินให้ราชการตัดถนน เพื่อเป็นอนุสรณ์แก่พระสุทธิสารวินิจฉัย
ปัจจุบัน ชื่อ "สุทธิสาร" และ "สุทธิสารวินิจฉัย" ได้ถูกนำไปใช้ในสถานที่ต่าง ๆ ที่ถนนตัดผ่าน ทั้งของทางราชการและเอกชน เช่น สถานีสุทธิสาร ในเส้นทางรถไฟฟ้ามหานคร สายเฉลิมรัชมงคล, สถานีตำรวจนครบาลสุทธิสาร เป็นต้น
ประวัติ
การตัดถนนสุทธิสารวินิจฉัยมีจุดเริ่มต้นเมื่อปี พ.ศ. 2499 กรมตำรวจได้มีโครงการจัดสรรที่ดินของกรมตำรวจบริเวณด้านข้างสถานีตำรวจนครบาลบางซื่อเพื่อพัฒนาเป็นที่อยู่อาศัยของข้าราชการตำรวจในเวลานั้น แต่เนื่องจากกรมตำรวจเป็นหน่วยงานราชการ จึงมีการมอบหมายให้พลตำรวจโท โต๊ะ อินทามระ หัวหน้ากองคลังของกรมตำรวจ เป็นผู้ดำเนินการพัฒนาที่ดิน เพื่อให้เกิดความสะดวกในการดำเนินการ
ในเวลานั้นที่ดินจัดสรรของกรมตำรวจยังไม่มีเส้นทางสู่ถนนสาธารณะ ที่ดินด้านทิศตะวันออกยังไม่มีถนนวิภาวดีรังสิต ส่วนที่ดินด้านทิศตะวันตกติดที่ดินของพระสุทธิสารวินิจฉัย (มะลิ บุนนาค) พลตำรวจเอก เผ่า ศรียานนท์ อธิบดีกรมตำรวจในขณะนั้นจึงได้เจรจากับศาสตราจารย์มารุต บุนนาค ทายาทผู้เป็นบุตรของพระสุทธิสารวินิจฉัย ขอซื้อที่ดินเพื่อเป็นทางออกสู่ถนนพหลโยธิน บุตรและธิดาทั้งสามของพระสุทธิสารวินิจฉัยจึงได้ตกลงยกที่ดินให้เป็นทางสาธารณะเพื่อเป็นทางออกสู่ถนนพหลโยธิน โดยขอให้ใช้ชื่อว่าถนนสุทธิสารวินิจฉัยตามราชทินนามของบิดาเพื่อเป็นอนุสรณ์
เมื่อได้รับมอบที่ดินตอนหน้าด้านทิศตะวันตกมาจากทายาทของพระสุทธิสารวินิจฉัยแล้ว กรมตำรวจจึงได้ดำเนินการตัดถนนเข้าสู่ที่ดินจัดสรรจนแล้วเสร็จ หลังจากนั้นในปี พ.ศ. 2503 ที่ประชุมคณะอนุกรรมการข้าราชการพลเรือน (อ.ก.พ.) ของกรมตำรวจ (สมัยจอมพล สฤษดิ์ ธนะรัชต์ เป็นอธิบดีกรมตำรวจ) จึงได้มีมติให้ตั้งชื่อถนนตัดใหม่ในที่ดินจัดสรรของกรมตำรวจข้างสถานีตำรวจนครบาลบางซื่อ โดยให้แบ่งเป็นสองตอน คือ
กรณีพิพาทเรื่องชื่อถนน
ในปี พ.ศ. 2547 กรุงเทพมหานครได้ดำเนินการปรับปรุงระบบเรียกชื่อถนน ตรอก ซอย ตามมาตรฐานสากลให้เหมือนกันทั้ง 50 เขต จึงได้เปลี่ยนชื่อถนนอินทามระให้เป็นชื่อถนนสุทธิสารวินิจฉัยตลอดทั้งสาย เนื่องจากกรุงเทพมหานครเห็นว่าประชาชนรู้จักแต่ชื่อถนนสุทธิสารวินิจฉัยมานานแล้ว แต่ยังคงชื่อซอยอินทามระทั้ง 59 ซอยไว้ตามเดิม นายกฤษฎา อินทามระ ทายาทของพลตำรวจโท โต๊ะ อินทามระ จึงได้ยื่นคำฟ้องต่อศาลปกครองเพื่อคัดค้านการดำเนินการดังกล่าวของทางกรุงเทพมหานคร
ในวันที่ 17 สิงหาคม พ.ศ. 2555 ศาลปกครองกลางได้มีคำสั่งยกฟ้องในกรณีที่มีผู้ฟ้องร้องให้กรุงเทพมหานครเปลี่ยนชื่อถนนเป็นชื่ออื่น โดยศาลปกครองได้พิจารณาข้อเท็จจริงของคดีแล้ว ปรากฏว่า ที่ดินนี้เป็นของ นายจิรายุวัต บุนนาค ผู้อนุบาลพระสุทธิสารวินิจฉัย ได้ยกให้ทางราชการเพื่อเป็นอนุสรณ์แก่พระสุทธิสารวินิจฉัย ส่วนที่ดินด้านในเป็นของกรมตำรวจเดิม ได้ใช้ชื่อสกุลของหัวหน้ากองคลังของกรมตำรวจในสมัยนั้น ส่งผลให้ถนนสายนี้มีชื่อเรียกเป็น 2 ชื่อ แต่หากพิจารณาจากสภาพพื้นที่ในขณะนั้น เชื่อได้ว่า ชื่ออื่นที่ใช้นั้นเป็นเพียงชื่อถนนที่เข้าสู่ที่ดินจัดสรรของกรมตำรวจเท่านั้น ไม่ใช่ถนนสายหลักในปัจจุบัน และในระบบทะเบียนของผู้อำนวยการเขตพญาไทและผู้อำนวยการเขตดินแดงได้ใช้ชื่อถนนสายนี้ว่าถนนสุทธิสารวินิจฉัยมานานแล้ว ศาลจึงพิจารณาจากประวัติความเป็นมาการได้มาของที่ดินเพื่อสร้างถนน เพื่อเป็นการเชิดชูชื่อเสียง เกียรติยศ เพื่อเป็นอนุสรณ์ความดีงามให้กับเจ้าของที่ดิน จึงตัดสินยกคำฟ้องที่มีผู้ฟ้องให้ใช้ชื่อถนนเป็นชื่ออื่นเสีย
ทายาทของพลตำรวจโท โต๊ะ อินทามระ ได้อุทธรณ์คำพิพากษาศาลปกครองกลางต่อศาลปกครองสูงสุดและมีการต่อสู้คดีกันอย่างต่อเนื่อง กระทั่งในวันที่ 20 กรกฎาคม พ.ศ. 2560 ศาลปกครองสูงสุดได้มีคำพิพากษาให้กลับคำพิพากษาศาลปกครองกลาง ให้กรุงเทพมหานครและผู้ถูกฟ้องอื่น ๆ พิจารณาดำเนินการในเรื่องการกำหนดและเปลี่ยนแปลงชื่อถนนและซอยบริเวณถนนสุทธิสารวินิจฉัยและซอยอินทามระทั้ง 59 ซอยให้สอดคล้องกับข้อเท็จจริงและหลักเกณฑ์ของกฎหมายต่อไป ทั้งนี้ภายใน 180 วันนับแต่วันที่คดีถึงที่สุด เนื่องจากการดำเนินการของกรุงเทพมหานครไม่สอดคล้องกับข้อเท็จจริงตามประวัติทะเบียนถนน พ.ศ. 2503 อีกทั้งไม่เคยปรากฏว่า กรุงเทพมหานครเคยรวบรวมข้อมูลเรื่องนี้เพื่อสอบถามความคิดเห็นของประชาชนเกี่ยวกับการเปลี่ยนชื่อถนนดังกล่าว
หลังการตัดสินของศาลปกครองสูงสุด กรุงเทพมหานครตัดสินใจไม่เปลี่ยนชื่อถนนตามที่มีข้อพิพาท โดยอ้างว่าได้สำรวจความคิดเห็นประชาชนตามคำพิพากษาแล้ว แม้นายกฤษฎาจะยื่นฟ้องกรุงเทพมหานครอีกครั้งในข้อหาละเว้นการปฏิบัติหน้าที่โดยมิชอบ แต่ศาลชั้นต้นและศาลอุทธรณ์ยกคำร้องเพราะยังไม่เข้าข่ายเป็นคดีที่มีความผิด ปัจจุบันคดีดังกล่าวยังอยู่ระหว่างการอุทธรณ์ต่อศาลฎีกา
มิสแกรนด์มาเก๊า
มิสแกรนด์มาเก๊า (Miss Grand Macau) เป็นตำแหน่งในการประกวดนางงามระดับประเทศของมาเก๊า ผู้ที่ได้รับตำแหน่งจะได้เป็นตัวแทนชาวมาเก๊าในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปีในช่วงปลายปี โดยผู้ดำรงตำแหน่งมิสแกรนด์มาเก๊าทุกคนที่ผ่านมาล้วนได้รับการแต่งตั้งให้ดำรงตำแหน่ง โดยในบางทีอาจมีการจัดการคัดเลือกเฉพาะกิจขึ้น ทั้งนี้ สิทธิ์การส่งตัวแทนจากมาเก๊าเข้าร่วมการประกวดมิสแกรนด์อินเตอร์เนชันแนล ตั้งแต่ปี ค.ศ. 2013 เป็นต้นมานั้นอยู่ภายใต้การกำกับดูแลขององค์กรไม่แสวงหาผลกำไรที่มีชื่อว่า มาเก๊าเพเจ้นท์อัลลิอานซ์ (Macau Pageant Alliance/澳門選美連盟 ) ซึ่งดำเนินงานเกี่ยวกับการจัดส่งนางงามมาเก๊าเข้าร่วมการประกวดในเวทีนานาชาติ รวมไปถึงงานในวงการบันเทิงอีกมากมาย ปัจจุบันองค์กรดังกล่าวอยู่ภายใต้ดูแลและบริหารงานโดย ลอร่า ลี่‎ (Laura Li) ในการประกวดมิสแกรนด์อินเตอร์เนชันแนล 5 ครั้งที่ผ่านมา ผู้เข้าประกวดจากมาเก๊าสามารถผ่านเข้าสุดท้ายได้เพียงคนเดียว คือ ฮิว แมน ชาน (Hio Man Chan) – มิสแกรนด์มาเก๊า 2016 นอกจากนี้เธอถูกโกลบอลบิวตี้จัดอันดับให้เข้ารอบ 10 คนสุดท้ายมิสแกรนด์สแลมแห่งปี 2016 อีกด้วย
ผู้ดำรงตำแหน่งมิสแกรนด์มาเก๊าคนแรก คือ ทิฟฟานี หว่อง (Tiffany Wong I Teng) ได้รับการแต่งตั้งให้ดำรงตำแหน่ง มิสแกรนด์มาเก๊า 2013 และเธอได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งแรกแต่ไม่ผ่านเข้ารอบสุดท้าย  ส่วนผู้ดำรงตำแหน่งมิสแกรนด์มาเก๊าคนปัจจุบัน คือ เคยี เล่ย (Kayii Lei) ซึ่งได้รับการแต่งตั้งให้ดำรงตำแหน่งเช่นกัน
ผลงานการเข้าประกวดระดับนานาชาติ
สัญลักษณ์สี : ชนะเลิศ
ซอ อี-ซุก
ซอ อี-ซุก (เกิดวันที่ 6 ธันวาคม 1966) เป็นนักแสดงชาวเกาหลีใต้ มีผลงานการแสดงส่วนใหญ่ในบทบาทสมทบทางละครโทรทัศน์และภาพยนตร์ เธอเป็นที่รู้จักจากละครเรื่อง กีซึงนัง จอมนางสองแผ่นดิน (2013–2014), ฮงกิลดอง จอมโจรโดนใจ (2017), รอรักโรงแรมพันปี (2019), หลังภาพแห่งความสุข (2020), สตาร์ทอัพ (2020), ฉันจะปั้นราชินี (2023) และ แม่ดี แม่ร้าย (2023)
ซอ อี-ซุก เริ่มต้นอาชีพนักแสดงในปี ค.ศ.1986 จากการเป็นนักแสดงละครเวทีในโรงละครแห่งหนึ่งในเมืองซูว็อน และได้รับรางวัลนักแสดงหน้าใหม่ยอดเยี่ยมจากเทศกาลละครเวทีเกาหลีในปีดังกล่าว ต่อมาเธอได้รับรางวัลการแสดงยอดเยี่ยมจากเทศกาลโรงละครนานาชาติ ในปี ค.ศ. 1987 ก่อนจะย้ายไปแสดงให้กับโรงละครมีชู ในปี ค.ศ. 1989 และมีโอกาสได้แสดงละครเพลงในปี ค.ศ. 1990
หลังจากสร้างชื่อจากการแสดงละครเวที เธอจึงได้มีโอกาสแสดงละครโทรทัศน์เป็นครั้งแรกในปี ค.ศ. 2010 ด้วยการรับบทเป็นจักรพรรดินีมย็องซ็อง ในละครเรื่อง เจจุงวอน ตำนานแพทย์แห่งโชซอน ตามมาด้วย คู่ฟัด สะบัดแผ่นดิน (2011), ยอดเชฟสาว หัวใจทรนง (2012) โดยในปี 2013 เธอมีผลงานการแสดงละครโทรทัศน์มากถึง 7 เรื่อง รวมถึงเรื่อง โซยง จอมนางสะท้านแผ่นดิน, วุ่นรักทายาทพันล้าน และ การรับบท นางกำนัลของจักรพรรดินีต๋าน่าชื่อหลี่ ในเรื่อง กีซึงนัง จอมนางสองแผ่นดิน
คณะวิศวกรรมศาสตร์ มหาวิทยาลัยสยาม
คณะวิศวกรรมศาสตร์ มหาวิทยาลัยสยาม ก่อตั้งขึ้นในปี พ.ศ. 2516 โดยเริ่มจากการสอน ระดับ ประกาศนียบัตรชั้นสูง เปิดสอน สาขาช่างยนต์ สาขาช่างไฟฟ้า และช่างอิเลคโทรนิค(ในขณะนั้นสถานะของสถาบัน ยังเป็น วิทยาลัยเทคนิคสยาม SIAM TECHICAL COLLEGE) จนถึงเมื่อปีพ.ศ. 2529 ได้ยกระดับเป็นคณะวิศวกรรมศาสตร์ ซึ่งเป็นคณะลำดับที่ 2 ของมหาวิทยาลัยสยาม โดยเปิดสอนหลักสูตร วิศวกรรมศาสตรบัณฑิต 4 ปี ภาคปกติ และเป็นมหาวิทยาลัยเอกชนแห่งแรกที่เปิดหลักสูตรนี้ โดยมี รศ.หลาบ รับสิริ เป็นคณบดีและผู้ร่างหลักสูตรในขณะนั้น หลักสูตรของคณะวิศวกรรมศาสตร์ มหาวิทยาลัยสยามได้ผ่านการรับรองมาตรฐานการศึกษาจาก สำนักงานคณะกรรมการการอุดมศึกษา และ สภาวิศวกร นักศึกษาที่สำเร็จการศึกษาตามหลักสูตรของคณะวิศวกรรมศาสตร์ สามารถประกอบวิชาชีพได้หลากหลายแขนง และสามารถขอใบอนุญาตเป็นผู้ประกอบวิชาชีพวิศวกรรมควบคุม ตามพระราชบัญญัติวิศวกร พ.ศ. 2542 เพื่อประกอบวิชาชีพวิศวกรได้
ประวัติ
• ปีพ.ศ. 2516 จัดตั้งและเริ่มดำเนินการจัดการเรียนการสอนในระดับประกาศนียบัตรวิชาชั้นสูง ( ปวส.) สาขาช่างยนต์ และ สาขาช่างไฟฟ้า
• ปี พ.ศ. 2529 ได้เปิดการเรียนการสอนในระดับ ปริญญาตรี โดยเปิดสอน หลักสูตร วิศวกรรมศาสตรบัณฑิต และหลักสูตรอุตสาหกรรมศาสตร์บัณฑิต สาขาวิศวกรรมเครื่องกล
• ปี พ.ศ. 2532 เปิดสอนเพิ่มในสาขา วิศวกรรมไฟฟ้า
• ปีการศึกษา 2535 เปิดสอนหลักสูตรวิศวกรรมศาสตรบัณฑิต สาขาวิชาวิศกรรมคอมพิวเตอร์ สาขาวิศวกรรมโยธา หลักสูตรอุตสาหกรรมศาสตรบัณฑิต สาขาวิชาวิศวกรรมอิเล็กทรอนิกส์
• ปี พ.ศ. 2538 ยกเลิกการเรียนการสอนระดับประกาศนียบัตรวิชาชีพชั้นสูง ( ปวส.)
• ปี พ.ศ. 2543 ได้จัดตั้งศูนย์เทคโนโลยีอุตสาหกรรมและบริการวิชาการเพื่อพัฒนาศักยภาพด้านการวิจัยและบริการวิชาการของคณะให้สูงขึ้น
• ปี พ.ศ. 2548 เปิดสอนหลักสูตรวิศวกรรมศาสตรบัณฑิต สาขาวิศวกรรมยานยนต์ หลักสูตรอุตสาหกรรมศาสตรบัณฑิต สาขาวิชาเทคโนโลยียานยนต์
• ปี พ.ศ. 2549 เปิดสอนสาขาวิชาใหม่แห่งแรกในประเทศไทย คือหลักสูตรอุตสาหกรรมศาสตรบัณฑิต สาขาวิชาเทคโนโลยีการพิมพ์
• ปี พ.ศ. 2552 คณะได้ยกเลิกหลักสูตรอุตสาหกรรมศาสตรบัณฑิต สาขาวิชาวิศวกรรมอิเล็กทรอนิกส์
• ปี พ.ศ. 2553 เปิดหลักสูตรวิศวกรรมศาสตรบัณฑิต สาขาวิศวกรรมอุตสาหการ
ไนท์สปอตโปรดักชั่น
ไนท์สปอต โปรดักชั่น เป็นชื่อบริษัทผลิตรายการวิทยุของไทย และค่ายเพลงไทยที่มีผลงานเพลงในช่วงทศวรรษ 1980s
คณะวิศวกรรมศาสตร์ มหาวิทยาลัยสยาม
ประวัติ
• และในปี พ.ศ. 2564 เปิดหลักสูตร เทคโนโลยีดิจิทัลและนวัตกรรม หลักสูตรใหม่ 4 ปี
หลักสูตรการศึกษา
ปัจจุบันคณะวิศวกรรมศาสตร์ประกอบด้วยภาควิชาต่างๆรวม 7 สาขา ดังนี้
ไนท์สปอตโปรดักชั่น
ไนท์สปอต โปรดักชั่น ก่อตั้งอย่างเป็นทางการปี พ.ศ. 2518 บริหารงานโดย อิทธิวัฒน์ เพียรเลิศ  วาสนา วีระชาติพลี  และ ขวัญชัย กิตติศรีไสว  โดยเริ่มจัดรายการเพลงสากลทางวิทยุกระจายเสียงในชื่อ Nite Spot Show  และ Radio Active จนกระทั่งในปี พ.ศ. 2526 ได้เริ่มทำธุรกิจด้านผลงานเพลง โดยรับเป็นดีลเลอร์ขายเทปเพลงของศิลปินต่างประเทศในสังกัด WEA RECORDS และในปี พ.ศ. 2527 ได้ผลิตผลงานเพลงไทยสากล โดยศิลปินคนแรกในสังกัด คือ ปานศักดิ์ รังสิพราหมณกุล กับชุด ไปทะเล โดยเป็นผลงานชุดแรกของศิลปินไทยที่บันทึกเสียงข้ามทวีป และบุกเบิกด้วยการทำมิวสิกวิดีโออย่างพิถีพิถันเป็นเพลงแรกของไทย  จากนั้นจึงรับผลิตผลงานเพลงของศิลปินอีกหลายคน ซึ่งเป็นที่ยอมรับในด้านคุณภาพ เพราะผลงานเพลงโดยส่วนใหญ่ของค่ายได้ทำการบันทึกเสียงที่ประเทศในแถบยุโรป และอเมริกา  แต่ดำเนินงานได้เพียงไม่นานปีก็ต้องยุติลงในราวปี พ.ศ. 2532  เหลือเพียงการดำเนินธุรกิจท่องเที่ยวในนาม ไนท์สปอต ฮอลิเดย์ จนถึงปัจจุบัน
ดีเจสังกัดค่ายนี้ ได้แก่ วาสนา วีระชาติพลี ,ดารณี มณีดิษ, มาลี บุญยศรีสวัสดิ์, ณรงค์ ลัมพกานนท์, "คุณนัท" (อุดม โพธิ์ทอง), นิมิตร ลักษมีพงศ์ ฯลฯ
คณะวิศวกรรมศาสตร์ มหาวิทยาลัยสยาม
หลักสูตรการศึกษา
หลักสูตรที่ 1 ชื่อหลักสูตร : วิศวกรรมศาสตรบัณฑิต (วศ.บ.) Bachelor of Engineering (B.Eng.) สำหรับผู้ที่สำเร็จการศึกษา มัธยมศึกษาตอนปลายหรือประกาศนียบัตรวิชาชีพ(ปวช.) หรือเทียบเท่า ระยะเวลาศึกษา 4 ปี สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 3 ปี มี 7 สาขาวิชา ดังนี้
ไนท์สปอตโปรดักชั่น
ผลงานของ ไนต์สปอตโพรดักชันส์ คือนำเข้าคอนเสิร์ตจากศิลปินเพลงชื่อดังต่างประเทศเป็นเจ้าแรก ๆ ในประเทศไทย เริ่มต้นจาก วงดนตรีแนวโซลและอาร์แอนด์บี จากอเมริกา เดอะสไตลิสติกส์, วงร็อกเชอร์เบ็ต จากออสเตรเลีย, บลอนดี, คลิฟฟ์ ริชาร์ด, อีริก แคลปตัน, ร็อด สจ๊วต, สตีวี วันเดอร์, เบย์ซิตีโรเลอส์ โดยเฉพาะอย่างยิ่งคอนเสิร์ต เดวิด โบอี ที่สนามกีฬากองทัพบก ขายบัตรได้มากถึง 35,000 ใบ
คณะวิศวกรรมศาสตร์ มหาวิทยาลัยสยาม
หลักสูตรการศึกษา
หลักสูตรที่ 2 ชื่อหลักสูตร : อุตสาหกรรมศาสตรบัณฑิต (อส.บ.) Bachelor of Industrial Technology (B.Ind.Tech.) สำหรับผู้ที่สำเร็จการศึกษาประกาศนียบัตรวิชาชีพชั้นสูง (ปวส.) หรือเทียบเท่า ระยะเวลาศึกษา 2 ปี มี 4 สาขาวิชา ดังนี้
ไนท์สปอตโปรดักชั่น
รายการวิทยุ และ โทรทัศน์
รายการวิทยุ
รายการโทรทัศน์ ฯลฯ
รวมดาว 2
รวมดาว ๒ เป็นอัลบั้มเพลงคู่ชุดพิเศษลำดับที่สองของ อาร์เอส ซาวด์ ออกวางแผงครั้งแรกเมื่อปี พ.ศ. 2528 โดยเป็นการนำเอานักร้องวัยรุ่นชื่อดังของค่ายในขณะนั้นมาร้องเพลงคู่กัน ซึ่งส่วนใหญ่เป็นนักร้องชุดเดียวกับรวมดาวในชุดแรก(อาทิตย์ นามบุญศรี ไม่ได้ร่วมร้องเพลงในชุดนี้) แต่ได้เพิ่มสมาชิกใหม่อีก 3 คน ได้แก่ สมพร ปรีดามาโนช, เพ็ญโพยม เรืองโรจน์ และ สุชาติ จันทร์ต้น  เพลงที่ใช้ในอัลบั้มนี้ก็ยังคงเป็นเพลงเก่าร้องคู่แนวพลอดรัก พ่อแง่แม่งอน  จากผลงานของศิลปินบรมครูในแนวเพลงลูกทุ่งลูกกรุง เช่น สุนทราภรณ์, สมาน กาญจนะผลิน, พยงค์ มุกดา, ไพบูลย์ บุตรขัน  โดยเลือก 18 เพลง  มาเรียบเรียงเสียงประสานใหม่โดยใช้เครื่องดนตรีมากถึง 30 กว่าชิ้น ภายใต้การควบคุมการบรรเลงโดย คุณณรงค์ อับดุลราฮิม อดีตสมาชิกวงพิงค์แพนเตอร์  ทำการบันทึกเสียงที่ ห้องอัดศรีสยาม โดยมี คุณปราจีน ทรงเผ่า รับหน้าที่มิกซ์เสียง
เมซซานีน (อัลบั้ม)
เมซซานีน (Mezzanine) เป็นอัลบัมที่สามของแมสซีฟแอตแทก วางตลาดใน 20 เมษายน ปี 1998 โดยค่าย เซอคา และเวอร์จินเรเคิดส์  โปรดิวโดย  แมสซีฟแอตแทก และนีล ดาวิดจ์ นอกจากนี้พวกเขายังมีการเพิ่มซาวด์ทริปฮอปให้เป็นสไตล์อิเล็กทรอนิกา ที่ได้อิทธิพลหลากหลายจาก นิวเวฟ, ร็อก, ฮิปฮอป และ ดนตรีดั๊บ
เมซซานีน ติดอันดับท็อปชาร์ตในสหราชอาณาจักร ออสเตรเลีย ไอร์แลนด์ และนิวซีแลนด์ กลายเป็นอัลบั้มที่ประสบความสำเร็จในเชิงพาณิชย์มากที่สุดของวงจนถึงปัจจุบัน ซิงเกิลจากอัลบัมนี้ได้แก่: "Risingson", "Teardrop", "Angel", และ "Inertia Creeps"
มหาวิทยาลัยแคลิฟอร์เนีย แซนดีเอโก
มหาวิทยาลัยแคลิฟอร์เนีย ซานดิเอโก (University of California, San Diego) ใช้ชื่อย่อว่า UCSD หรือบางครั้งก็เรียก UC San Diego เป็นมหาลัยวิจัยของรัฐซึ่งตั้งอยู่ที่ ลาโฮยา (La Jolla) เมืองซานดิเอโก รัฐแคลิฟอร์เนีย ประเทศสหรัฐอเมริกา UCSD เป็นมหาวิทยาลัยหนึ่งในระบบมหาวิทยาลัยแคลิฟอร์เนีย ก่อตั้งเมื่อปี ค.ศ.1960 ใกล้กับ สถาบันสมุทรศาสตร์สคริปปส์ (Scripps Institution of Oceanography) ซึ่งมีก่อนหน้านั้นแล้ว  มหาวิทยาลัยนี้มีนักศีกษาระดับปริญญาตรีจำนวน 23,805 คน และระดับบัณฑิตศึกษาจำนวน 4,689 คน (สถิติของเทอมปี2013) ในปีการศีกษา 2005-2006 มีหลักสูตรทั้งหมด 6,802 หลักสูตร
มหาวิทยาลับประกอบด้วยวิทยาลัย 6 แห่งซึ่งประกอบไปด้วย:
เปิดสอนระดับปริญญาตรี 125 สาขา ระดับปริญญาโท 50 หลักสูตร ระดับปริญญาเอก 51 หลักสูตร หลักสูตรระดับปริญญาตรีของมหาวิทยาลัยนี้ถูกจัดอยู่ในลำดับที่ 8 ในมหาวิทยาลัยของรัฐในประเทศสหรัฐอเมริกาตามการจัดอันดับของ U.S News &World Report เมื่อปี ค.ศ.2012
ตราแผ่นดินของหมู่เกาะบริติชลีเวิร์ด
ตราแผ่นดินหมู่เกาะบริติชลีเวิร์ดแบบที่ปรากฏในธงชาติ เริ่มมีการใช้ในช่วงพ.ศ. 2413 จนถึง พ.ศ. 2499 ออกแบบโดย เซอร์ เบนจามิน ไพน์ (Sir Benjamin Pine) ข้าหลวงคนแรกของหมู่เกาะแห่งนี้ ลักษณะเป็นตราวงกลม ภายในเป็นรูปชายฝั่งทะเลมีผลสับปะรดขนาดใหญ่อยู่างกลางชายฝั่งนั้น 1 ลูก และมีผลสับปะรดขนาดเล็กอีก 3 ลูก อยู่ทางขวาของลูกใหญ่ ในทะเลนั้นมีเรือใบ 2 ลอยลำอยู่หน้าเกาะขนาดใหญ่ เหนือรูปเกาะนั้นมีรูปตราแผ่นดินของสหราชอาณาจักรอย่างย่อ
ส่วนตราแผ่นดินที่ใช้สำหรับเอกสารของทางราชการนั้น เริ่มมีการใช้เมื่อวันที่ 10 เมษายน พ.ศ. 2452 ลักษณะเป็นตราโล่อาร์มขนาดใหญ่พื้นเป็นลายคด 8 แถวตามแนวนอน ภายในมีตราอาร์มของดินแดนต่างๆ ภายใต้การปกครองของหมู่เกาะบริติชลีเวิร์ด ทั้ง 5 แห่ง ดังนี้
ที่กลางโล่ใหญ่นั้น มีตราแผ่นดิน 2 ตราวางอยู่เคียงกัน หมายถึง ดินแดนเซนต์คริสโตเฟอร์-เนวิส-แองกวิลลา โดยตราอาร์มทางซ้ายนั้น เป็นตราแผ่นดินของเซนต์คริสโตเฟอร์ ทางขวาเป็นตราแผ่นดินของเนวิส ส่วนตราแผ่นดินของแองกวิลลานั้นไม่ปรากฏในที่นี้
เบื้องบนสุดของตราอาร์มนี้ เป็นรูปมงกุฎมียอดเป็นผลสับปะรด
มนตรี ยอดปัญญา
มนตรี ยอดปัญญา (8 สิงหาคม พ.ศ. 2493 - 26 พฤศจิกายน พ.ศ. 2554) ประธานศาลฎีกาคนที่ 40
ประวัติ
นายมนตรี ยอดปัญญา เกิดเมื่อวันที่ 8 สิงหาคม พ.ศ. 2493 จบการศึกษาประถมศึกษาโรงเรียนเทศบาล 1 (พะเยาประชานุกูล) มัธยมศึกษาต้นโรงเรียนพะเยาพิทยาคม พ.ศ. 2503-2508 มัธยมศึกษาปี 3 โรงเรียนมัธยมวัดเบญจมบพิตร พ.ศ. 2509 มัธยมปีที่ 4-5 โรงเรียนวัดเทพศิรินทร์ พ.ศ. 2511 ก็ได้เข้าศึกษาต่อในระดับอุดมศึกษา สำเร็จการศึกษาคณะนิติศาสตร์ มหาวิทยาลัยธรรมศาสตร์ พ.ศ. 2516 และเนติบัณฑิตไทยจากสำนักอบรมศึกษากฎหมายแห่งเนติบัณฑิตยสภา สมัยที่ 27 พ.ศ. 2516
การทำงาน
เข้ารับราชการเริมตำแหน่งเป็นอัยการผู้ช่วย จนกระทั่งได้เป็นผู้พิพากษาศาลจังหวัดขอนแก่น ผู้พิพากษาประจำกระทรวง ผู้พิพากษาหัวหน้าศาลเยาวชนและครอบครัวจังหวัดเชียงใหม่ ผู้พิพากษาหัวหน้าศาลจังหวัดพิษณุโลก รองอธิบดีผู้พิพากษาศาลแพ่งกรุงเทพใต้ ผู้พิพากษาหัวหน้าคณะในศาลอุทธรณ์ ผู้พิพากษาศาลฎีกา รองประธานศาลฎีกา และประธานศาลฎีกา
ผลงานวิชาการ
มนตรี ยอดปัญญามีผลงานด้านวิชาการ โดยเป็นอาจารย์ผู้บรรยาย วิชา กฎหมายวิธีพิจารณาความแพ่ง ภาค 2 ที่สำนักอบรมศึกษากฎหมายแห่งเนติบัณฑิตยสภา และในมหาวิทยาลัยหลาย แห่ง อาทิ มหาวิทยาลัยรามคำแหง มหาวิทยาลัยกรุงเทพ มหาวิทยาลัยธุรกิจบัณฑิตย์ มหาวิทยาลัยรังสิต ซึ่งได้รับการยอมรับจากผู้พิพากษาด้วยกันว่าเป็นผู้ที่มีความรู้ความเชี่ยว ชาญเกี่ยวกับคำพิพากษาศาลฎีกาเป็นอย่างสูง สามารถจดจำฎีกาที่บรรพตุลาการเคยมีคำวินิจฉัยไว้ได้อย่างแม่นยำ ทั้งเลขที่ฎีกา องค์คณะผู้พิพากษาที่ตัดสิน จนได้ชื่อว่าเป็น "ตู้ฎีกาเคลื่อนที่"
เอริ คาเม
ประวัติการทำงาน
คาเมได้เข้าร่วมเป็นสมาชิกของมอร์นิงมูซูเมะ ในวันที่ 19 มกราคม พ.ศ. 2546 ในฐานะสมาชิกรุ่นที่ 6 ของวง โดยได้ผ่านการคัดเลือกจากโครงการ "เลิฟออดิชัน 2002" (Love Audition 2002) พร้อมกับซายูมิ มิจิชิเงะ (道重さゆみ) และเรนะ ทานากะ (田中れいな)
เมื่อวันที่ 15 ธันวาคม พ.ศ. 2553 คาเมได้สำเร็จการศึกษาจากมอร์นิงมูซูเมะพร้อมกับ หลี่ ฉุน และ เฉียน หลิน และภายหลังเธอเองนั้นก็ไม่ได้ปรากฏตัวตามสื่อสาธารณะจนถึงปัจจุบัน
ในปี พ.ศ. 2564 คาเมได้มีการยืนยันตามรายงานว่า "เธอได้แต่งงานไปแล้ว" กับนักร้องนำวงอัลเทอร์เนทีฟร็อก "บัมพ์ออฟชิกเกน" ที่มีชื่อว่า "โมโตโอะ ฟูจิวาระ" ในช่วงเดือนสิงหาคม พ.ศ. 2563 โดยก่อนหน้านั้น ฟูจิวาระเคยพูดอย่างเปิดเผยเกี่ยวกับว่าที่ภรรยาของเขา แต่ได้ปฏิเสธที่จะเอ่ยชื่อว่าเป็นใคร แต่แล้วเรื่องราวก็ได้รับการยืนยันโดย "รินะ คาเม" น้องสาวแท้ๆ ของคาเม ได้โพสต์ขอบคุณแฟนคลับ ที่มาร่วมแสดงความยินดีอย่างล้นหลามผ่านทางทวิตเตอร์ของเธอ และเรื่องนี้ก็ได้จบลงด้วยข้อความแถลงการจากผู้บริหารของบัมพ์ออฟชิกเกนซึ่งพวกเขายืนยันตามความจริงของรายงานนี้ ในขณะที่เตือนทั้งแฟนคลับรวมทั้งปาปารัสซี่ว่าครอบครัวของฟูจิวาระ รวมไปถึงคาเม ที่เป็นคนนอกวงการและควรได้รับความเป็นส่วนตัวเท่านั้น เพราะในประเทศญี่ปุ่น ได้มีกฎหมายสื่อสงวนสิทธิสำหรับผู้ที่ไม่เปิดเผยชื่อบุคคลและใบหน้า
สมุดรวมภาพ
หมายเหตุ: * (ดู เลิฟว์เฮลโล! คะเม เอะริ โฟโตบุคอิน ภูเก็ต) นอกจากจะเป็นสมุดรวมภาพถ่ายแล้ว ผลงานชุดนี้ยังถูกสร้างออกมาในรูปแบบดิจิตอลภายใต้ชื่อว่า "จังเกิล" (Jungle) ซึ่งผู้บริโภคจะสามารถรับชมได้ผ่านทางโทรศัพท์มือถือเท่านั้น โดยทางผู้สร้างได้วางจำหน่ายภาพชุดแรกไปในวันที่ 19 กุมภาพันธ์ 2550 และภาพชุดที่สองในวันที่ 21 กุมภาพันธ์ของปีเดียวกัน
อาร์เทอร์ เคเพลล์ บารอนเคเพลล์ที่ 1 แห่งแฮดัม
อาร์เทอร์ เคเพลล์ บารอนเคเพลล์ที่ 1 แห่งแฮดัม (Arthur Capell, 1st Baron Capell of Hadham; 20 กุมภาพันธ์ ค.ศ. 1608 - 9 มีนาคม ค.ศ. 1649) อาร์เทอร์ เคเพลล์เป็นนายทัพฝ่ายนิยมกษัตริย์ในสงครามกลางเมืองอังกฤษ
อาร์เทอร์ เคเพลล์เกิดเมื่อวันที่ 20 กุมภาพันธ์ ค.ศ. 1608 เป็นบุตรคนเดียวของเซอร์เฮนรี เคเพลล์ และทีโอโดเซีย เคเพลล์บุตรีของเซอร์เอดเวิร์ด มอนทากิวแห่งโบรห์ตันในนอร์แทมป์ตันเชอร์ เคเพลล์ได้รับเลือกให้เป็นสมาชิกของรัฐสภาสั้นและรัฐสภายาว ในปี ค.ศ. 1640 สำหรับฮาร์ตฟอร์ดเชอร์ เมื่อเริ่มแรกเคเพลล์สนับสนุนฝ่ายตรงข้ามกับรัฐบาลของพระเจ้าชาลส์ แต่ต่อมาก็หันไปเป็นฝ่ายสนับสนุนพระองค์ เคเพลล์ได้รับพระราชทานบรรดาศักดิ์เป็น "บารอนเคเพลล์แห่งแฮดัม" ในมณฑลฮาร์ตฟอร์ดเมื่อวันที่ 6 สิงหาคม ค.ศ. 1641
เมื่อสงครามเริ่มขึ้นเคเพลล์ก็ได้รับแต่งตั้งให้เป็นข้าหลวงแห่งชรอปเชอร์, เชชเชอร์ และนอร์ทเวลส์ ในการเป็นผู้นำทางการทหารในบริเวณนั้น ต่อมาเคเพลล์ก็ได้รับแต่งตั้งให้เป็นหนึ่งในองคมนตรีในเจ้าชายแห่งเวลส์ และผู้แทนพระองค์ในการเจรจาที่อักซ์บริดจ์ ในปี ค.ศ. 1645 เคเพลล์ติดตามพระราชินีเฮนเรียตตา มาเรีย ไปฝรั่งเศสในปี ค.ศ. 1646 แต่ไม่เห็นด้วยกับการเดินทางของเจ้าชายแห่งเวลส์ จึงได้ตัดสินใจลาออกไปอยู่ที่เจอร์ซีย์ แต่ต่อมาก็เข้าช่วยพระเจ้าชาลส์ในการหลบหนีจากเกาะไวต์
เคเพลล์เป็นผู้นำคนสำคัญของฝ่ายนิยมกษัตริย์ในสงครามกลางเมืองอังกฤษครั้งที่ 2 แต่ไม่ประสบความสำเร็จ เมื่อวันที่ 27 สิงหาคม เคเพลล์และจอร์จ กอริง เอิร์ลที่ 1 แห่งนอริช ก็ยอมแพ้ต่อทอมัส แฟร์แฟกซ์ ลอร์ดแฟร์แฟกซ์ที่ 3 แห่งแคเมอรอน ที่โคลชิสเตอร์ โดยได้รับสัญญาว่าจะยกโทษให้ แต่ทางรัฐบาลมีปัญหากับสัญญา เคเพลล์หลบหนีจากหอคอยแห่งลอนดอนแต่ถูกจับและถูกลงโทษโดยการประหารชีวิตโดยรัฐสภา เมื่อวันที่ 8 มีนาคม ค.ศ. 1649 และถูกประหารชีวิตพร้อมกับเจมส์ แฮมิลตัน ดุ๊กที่ 1 แห่งแฮมิลตัน และเฮนรี ริช เอิร์ลที่ 1 แห่งฮอลแลนด์ ในวันรุ่งขึ้น
เคเพลล์แต่งงานกับเอลิซาเบท บุตรีและทายาทของเซอร์ชาลส์ มอร์ริสันแห่งแคสซีโอบรีพาร์กในฮาร์ตฟอร์ดเชอร์ เคเพลล์และเอลิซาเบทมีบุตรธิดาด้วยกันเก้าคนชายห้าหญิงสี่ ต่อมาอาร์เทอร์ผู้เป็นลูกชายได้รับพระราชทานบรรดาศักดิ์เป็นเอิร์ลแห่งเอสเซกซ์ในสมัยฟื้นฟูราชวงศ์
การเสียชีวิตของลำดวน สีกันยา
ลำดวน อาร์มิเทจ (นามสกุลเดิม สีกันยา) เป็นผู้หญิงที่ไม่ปรากฏชื่อซึ่งถูกค้นพบเมื่อปี 2547 บนภูเขา เพ็น - เกนท์ ใน ยอร์กเชียร์ ประเทศอังกฤษ ทำให้เธอกลายเป็นที่รู้จักในฐานะ เลดี้ออฟเดอะฮิลส์ พบว่าผู้หญิงคนนั้นมาจากที่ไหนสักแห่งใน เอเชียตะวันออกเฉียงใต้ แต่ถึงแม้จะมีการสืบสวนของตำรวจระหว่างประเทศเอกลักษณ์ของผู้หญิงว่าเธอมาถึงที่ตั้งและสาเหตุของการตายของเธอยังคงเป็นปริศนาจนกระทั่ง 2019 ผู้หญิงคนนั้นถูกระบุในเดือนมีนาคม 2019 ผ่านการตรวจ DNA
การค้นพบ
ในวันจันทร์ที่ 20 กันยายน 2547 เวลา 11:30 น  กำลังผู้ชายที่เดินอยู่ในบริเวณใกล้เคียง Pen-y-ghent แจ้งเตือนตำรวจถึงการค้นพบศพผู้หญิงที่ตายแล้ว ชายผู้นั้นค้นพบศพในสถานที่ที่มีการค้ามนุษย์บนทาง เพนนิน ระหว่าง เพ็น - เกนท์ และ Horton in Ribblesdale ในลำธาร Sell Gill Beck ซึ่งไหลลงสู่ถ้ำ Sell Gill Hole เขาคิดว่าร่างกายอยู่ในลำธารอยู่พักหนึ่ง และผู้หญิงคนนั้นอาจตายไปสามสัปดาห์ก่อนการค้นพบ สาเหตุของการเสียชีวิตไม่ชัดเจนในตอนแรกและไม่พบร่องรอยการทำร้ายร่างกาย
ลักษณะ
ผู้หญิงคนนั้นสันนิษฐานว่าเป็นชาวเอเชียตะวันออกเฉียงใต้. มีอายุระหว่าง 25 และ 35 ผู้หญิงคนนั้นมีฟันที่แข็งแรงอย่างเห็นได้ชัด และสวมแหวนแต่งงาน  แหวนนี้มีขนาด 22 กะรัตที่ผลิตใน กรุงเทพมหานคร ประเทศไทย ผู้หญิงคนนั้นเจาะหู แต่ไม่พบตุ้มหู  ไม่พบรองเท้า แต่พบเสื้อกันหนาว กระเป๋าส่วนตัวระหว่างการค้นพบ  ผู้หญิงคนนั้นหนัก 64 กิโลกรัม   ในเวลานี้เชื่อว่าผู้หญิงจะมาจาก ฟิลิปปินส์ จีน หรือ เกาหลี  ไม่ได้รับคำตอบที่มีความหมายจากคำอุทธรณ์นี้
ในปี 2554 ตำรวจประกาศว่าพวกเขาเปิดการสอบสวนอีกครั้งโดยมีผู้เสียชีวิตแปดคน 'Lady of the Hills' เป็นหนึ่งในกรณีเหล่านี้พร้อมกับ Sutton Bank Body
ในปี 2018 มีการอุทธรณ์โดยตำรวจนอร์ธยอร์กเชียร์ คำอุทธรณ์ดังกล่าวทำขึ้นบน Facebook ใน ภาษาฟิลิปปินส์ ไทย และ อังกฤษ เพื่อให้สามารถแบ่งปันข้อความระหว่างประเทศได้
เมื่อวันที่ 22 มกราคม 2019 ครอบครัวในประเทศไทยออกมาข้างหน้าด้วยความเชื่อที่ว่าพวกเขารู้จักตัวตนของเหยื่อ ผู้หญิงคนนี้แต่งงานกับชายชาวอังกฤษในปี 1991 และย้ายไปอยู่ทางตะวันตกเฉียงเหนือของอังกฤษในปี 1995  แม่ของผู้หญิงที่ระบุได้ขาดการติดต่อจากลูกสาวของเธอตั้งแต่ปี 2004
การยืนยัน
เมื่อวันที่ 19 มีนาคม 2019 North Yorkshire Police เปิดเผยว่าพวกเขาระบุชื่อและตัวตนของได้สำเร็จศพหลังจากการตรวจ DNA คือ ลำดวน อาร์มิเทจ (นามสกุลเดิม สีกันยา)
ยศทหารสาธารณรัฐเช็ก
ตารางข้างล่างต่อไปนี้คือข้อมูลเกี่ยวกับยศทหารของกองทัพสาธารณรัฐเช็ก
กองทุนบำเหน็จบำนาญข้าราชการ
กองทุนบำเหน็จบำนาญข้าราชการ หรือ กบข. เป็นกองทุนที่จัดตั้งขึ้นตามพระราชบัญญัติกองทุนบำเหน็จบำนาญข้าราชการ พ.ศ. 2539 โดยมีวัตถุประสงค์เพื่อเป็นหลักประกันการจ่ายบำเหน็จบำนาญและให้ประโยชน์ตอบแทนการรับราชการแก่ข้าราชเมื่อออกจากราชการ เพื่อส่งเสริมการออมทรัพย์ของสมาชิก และเพื่อจัดสวัสดิการและสิทธิประโยชน์อื่นให้แก่สมาชิก กบข.เป็นการหักเงินเดือนข้าราชการ เพื่อออม และรัฐเอาเงินออมส่วนนั้นไปลงทุนเพื่อให้มีดอกผลงอกเงย โดยบังคับหักเงินเดือนเริ่มต้น 3% และรัฐช่วยออกสมทบให้ 3% ซึ่งถือเป็นสวัสดิการข้าราชการอย่างหนึ่ง
กบข. สนับสนุนให้มีการบริหารจัดการด้านการเงินการคลังภาครัฐที่ดี จัดสรรงบประมาณรองรับภาระรายจ่ายด้านบำเหน็จบำนาญอย่างเหมาะสม นอกจากนี้ยังส่งเสริมให้ข้าราชการสมาชิกมีเงินออมเพียงพอสำหรับชีวิตหลังเกษียณ ซึ่งคณะกรรมการและสำนักงาน ได้มุ่งมั่นดำเนินงานให้ได้มาตรฐานสากลอย่างเต็มที่ ทำให้ กบข. ได้รับการยอมรับและได้รับการสนับสนุน
จนเป็นกองทุนขนาดใหญ่ที่มีสมาชิกมากกว่า 1 ล้านคน กบข. เป็นนิติบุคคลที่จัดตั้งขึ้นตามพระราชบัญญัติกองทุนบำเหน็จบำนาญข้าราชการ พ.ศ. 2539 โดยมีคณะกรรมการกองทุน ทำหน้าที่กำหนดนโยบาย และออกระเบียบ ข้อบังคับ ประกาศ และคำสั่งในการบริหารกิจการของกองทุน ทั้งยังมีอำนาจหน้าที่กำกับดูแลการจัดการกองทุนตลอดจนกำหนดนโยบายการลงทุนตามหลักเกณฑ์ที่กำหนดในกฎกระทรวงต่าง ๆ